# Problema - joc 100 puncte



Ana și Maria sunt pasionate de numere, astfel că ele au inventat un joc în care au mai multe numere.

Ana formează cu prima și ultima cifră a fiecărui număr, un număr nou, asigurându-se că acesta are cifrele în ordine crescătoare.

Maria elimină din fiecare număr prima și ultima cifră dorind să afle câte dintre numerele astfel obținute vor avea cifrele rămase în ordine strict descrescătoare de la stânga la dreapta.

**Cerinţe**

Scrieți un program care să determine:

1. Numerele obținute de Ana;
2. Câte dintre numere au proprietatea căutată de Maria.

**Date de intrare**

Din fişierul de intrare **joc.in** se citesc:

- de pe prima linie un număr natural **n** ce reprezintă numărul de valori pe care le analizează Ana și Maria;

- de pe următoarele **n** linii, câte un număr natural, ce reprezintă fiecare număr analizat de cele două fete.

# Date de ieşire

În fişierul **joc.out** se vor scrie:

- pe prima linie, numerele obținute de Ana, separate printr-un spațiu

- pe cea de-a doua linie, un număr natural ce reprezintă numărul de valori care au proprietatea căutată de Maria.

**Restricţii şi precizări**

* **1 ≤ n ≤ 1000**
* Valorile numerelor citite vor avea minim 3 cifre și maxim 9 cifre
* Numerele citite nu vor conține cifra 0
* Se acordă **10 puncte din oficiu.** Pentru rezolvarea corectă a **cerinței a)** se acordă **27 de puncte**, iar pentru rezolvarea corectă a **cerinţei b)** se acordă **63 de puncte**.

**Exemplu**

|  |  |  |
| --- | --- | --- |
| **joc.in** | **joc.out** | **Explicaţii** |
| **5**  **2136**  **74325**  **154218**  **998**  **96449** | **26 57 18 89 99**  **3** | Ana și Maria au în joc 5 numere.  **Cerința a)**  Numerele formate de Ana sunt: 26, 57, 18, 89, 99  pentru 2136, prima cifră este 2 și ultima 6, Ana obține 26  pentru 74325, prima cifră este 7 și ultima 5, Ana obține 57  pentru 154218, prima cifră este 1 și ultima 8, Ana obține 18  pentru 998, prima cifră este 9 și ultima 8, Ana obține 89  pentru 96449, prima cifră este 9 și ultima 9, Ana obține 99  **Cerința b)**  Numerele cu proprietatea căutată de Maria sunt:  74325 se elimină 7 și 5, Maria obține 432  154218 se elimină 1 și 8, Maria obține 5421  998 se elimină 9 și 8, Maria obține 9 |

**Timp maxim de executare/test**: **0.1 secunde**

**Memorie totală: 2 MB**

**Dimensiunea maximă a sursei 5 KB**